— Я адкрыта да дыялогу i ўдзельнiчаю ў розных сустрэчах на розных узроўнях даволi часта, вопыт супрацоўнiцтва са СМI ў мяне ёсць. Мне гэта цiкава, але i я павiнна быць цiкавай для суразмоўцы, чытачоў або гледачоў. Дзякуючы сваёй прафесiйнай дзейнасцi ў рамках праграм павышэння квалiфiкацыi я пастаянна сустракаю настаўнiкаў з розных куткоў Беларусi, мы многае абмяркоўваем, ведаю шмат прыкладаў, якiмi б магла iлюстраваць сённяшняе жыццё настаўнiка. Разам з тым разумею адказнасць, якую я на сябе бяру: i перад калегамi, i перад сваiмi вучнямi, i перад сваiм сумленнем. Напэўна, таму часам даводзiцца адмаўляцца ад скандальных ток-шоу цi сустрэч, сэнсу ў якiх я не бачу. Пiяр мне не патрэбны, а ўвагi да сябе мне хапае ў класе. Калi мне ёсць пра што расказаць, я пiшу ў сваю газету.